Diari Oficial de la Generalitat Valenciana


Sumari del DOGV 4514, del 04-06-2003 (2003/6393)

Informació pública del projecte d'urbanització relatiu al programa d'actuació integrada per al desenvolupament de la unitat d'execució 08-UE-R del Pla General d'Ordenació Urbana de Castelló de la Plana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6393


Organisme emissor
:   Jgr Castellón, SA

Tipus de document
:   Anunci

Informació pública del projecte d'urbanització relatiu al programa d'actuació integrada per al desenvolupament de la unitat d'execució 08-UE-R del Pla General d'Ordenació Urbana de Castelló de la Plana. [2003/F6393]
  
La societat JGR Castellón, SA, amb domicili social a Castelló de la Plana, carrer de la Trinitat, 70, i amb NIF A-12390613, per mitjà del present anunci, i en aplicació del que s'establix en l'article 48.C) en relació amb l'article 46.3 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica que:
  
Conforme al procediment simplificat previst en l'article 48 de la Llei 6/1994, Reguladora de l'Activitat Urbanística (LRAU), se sotmet a informació pública el projecte d'urbanització relatiu al programa d'actuació integrada per al desenvolupament de la unitat d'execució 08-UE-R del Pla General d'Ordenació Urbana de Castelló de la Plana, promogut per la mercantil abans referida, després d'haver sigut adjudicat este programa d'actuació integrada per l'Ajuntament de Castelló de la Plana en la sessió celebrada el dia 28 de novembre de 2001.
  
En compliment de la legislació aplicable, s'ha protocol·litzat a la notaria de Joaquín Serrano Yuste, situada a la plaça de Santa Clara, número 12, 5é, de Castelló de la Plana (tel. 460 76 63 14), el projecte d'urbanització i restant documentació relatiu al programa d'actuació integrada per al desenvolupament de la unitat d'execució 08-UE-R del Pla General d'Ordenació Urbana de Castelló de la Plana, mitjançant acta de 14 de maig de 2003, amb número de protocol 2838. Es troben igualment disponibles els exemplars del projecte d'urbanització i la restant documentació a la Secció d'Urbanisme i Obres de l'Ajuntament de Castelló de la Plana, amb data d'entrada el 16 d'abril de 2003 i amb número de registre 27.315.
  
Els interessats, dins del termini de 20 dies a comptar des de la publicació en el Diari Oficial de la Generalitat Valenciana del present anunci, podran comparéixer a la notaria per a obtindre còpia de l'acta o sol·licitar que se'ls exhibisca. Així mateix, podrà consultar a l'ajuntament les actuacions derivades de la documentació depositada i presentar en este per a la incorporació a les dites al·legacions, sense que això suscite concurrència de noves alternatives ni obertura dels terminis per a presentació de proposicions juridicoeconòmiques.
  
Així mateix, de conformitat amb l'article 71.3 de la Llei Reguladora de l'Activitat Urbanística, en el termini de 10 dies següents a la data en què l'Ajuntament de Castelló de la Plana aprove el projecte d'urbanització, es podrà sol·licitar el canvi de retribució a l'urbanitzador elegint la forma de pagament en metàl·lic, cosa que s'ha d'efectuar en document públic i acompanyat de garantia real o financera suficient. Si no es formula esta sol·licitud en el termini esmentat i davant de l'urbanitzador, s'entendrà que la retribució s'efectua en terrenys.
  
Es fa constar expressament que este anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, com també a aquells el domicili dels quals figura en la llista esmentada, com la pròpia parcel·la cadastral, o simplement amb el nom del municipi.